**ΑΝΑΚΟΙΝΩΣΗ ΓΙΑ ΤΙΣ ΕΓΓΡΑΦΕΣ ΕΠΙΤΥΧΟΝΤΩΝ ΤΩΝ ΕΙΔΙΚΩΝ ΕΞΕΤΑΣΕΩΝ ΤΟΥ ΤΜΗΜΑΤΟΣ ΕΙΚΑΣΤΙΚΩΝ ΤΕΧΝΩΝ & ΕΠΙΣΤΗΜΩΝ ΤΗΣ ΤΕΧΝΗΣ ΤΗΣ ΣΧΟΛΗΣ ΚΑΛΩΝ ΤΕΧΝΩΝ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ ΑΚΑΔΗΜΑΪΚΟΥ ΕΤΟΥΣ 2023-2024**

**Η προθεσμία εγγραφής των επιτυχόντων στις ειδικές εξετάσεις υποψηφίων σπουδαστών με σοβαρές παθήσεις για την εισαγωγή στο Α΄ έτος σπουδών του Τμήματος Εικαστικών Τεχνών & Επιστημών της Τέχνης της Σχολής Καλών Τεχνών του Πανεπιστημίου Ιωαννίνων για το ακαδημαϊκό έτος 2023-2024 ορίζεται από την Τρίτη 31/10/2023 μέχρι και την Παρασκευή 03/11/2023.**

Τα απαιτούμενα δικαιολογητικά για την εγγραφή των επιτυχόντων στις ειδικές εξετάσεις κατά το ακαδημαϊκό έτος 2023-2024 είναι τα εξής:

1. **Αίτηση εγγραφής** (επισυνάπτεται ηλεκτρονικά)
2. **Τίτλος απόλυσης** (πρωτότυπος τίτλος απόλυσης και αντίστοιχο αποδεικτικό ή φωτοτυπία)
3. **Υπεύθυνη Δήλωση του Ν.1599/1986** ότι δεν είναι εγγεγραμμένοι σε άλλη Σχολή ή Τμήμα της Τριτοβάθμιας Εκπαίδευσης της Ελλάδος ή της Αλλοδαπής (επισυνάπτεται ηλεκτρονικά)
4. **Δήλωση Ενημέρωσης Επεξεργασίας Προσωπικών Δεδομένων** (επισυνάπτεται ηλεκτρονικά)
5. **Έντυπο Επικαιροποίησης προσωπικών στοιχείων Φοιτητή** (επισυνάπτεται ηλεκτρονικά)
6. **Φωτοτυπία της αστυνομικής ταυτότητας ή του διαβατηρίου τους**
7. **Μία (1)** πρόσφατη **φωτογραφία** (τύπου αστυνομικής ταυτότητας)
8. **Βεβαίωση Διαγραφής** (Αποφοιτήριο) από Ακαδημαϊκό Τμήμα προηγούμενης εγγραφής

**Προϋπόθεση** για την εγγραφή των επιτυχόντων κατόχων τίτλου απόλυσης αλλοδαπής είναι η βεβαίωση του **Διδασκαλείου Νέας Ελληνικής Γλώσσας** του Πανεπιστημίου Αθήνας ή του Σχολείου Ελληνικής Γλώσσας του Πανεπιστημίου Θεσσαλονίκης ή πιστοποιητικό τουλάχιστον Γ1 του Κέντρου Ελληνικής Γλώσσας ότι γνωρίζει την Ελληνική γλώσσα.

Η βεβαίωση αυτή δεν απαιτείται αν ο εισαγόμενος έχει τίτλο απόλυσης από Κυπριακό Σχολείο ή τίτλο απόλυσης από ξένο σχολείο από το οποίο προκύπτει ότι έχουν διδαχθεί και εξεταστεί επιτυχώς στο μάθημα της ελληνικής γλώσσας.

*Η εγγραφή θα πραγματοποιηθεί με αποστολή των δικαιολογητικών ταχυδρομικώς ή με υπηρεσία ταχυμεταφορών στην Διεύθυνση: Πανεπιστήμιο Ιωαννίνων, Τμήμα Εικαστικών Τεχνών και Επιστημών της Τέχνης, Μεταβατικό Κτίριο, 1ος όροφος, Τ.Κ. 45110 Ιωάννινα.*

|  |
| --- |
| **ΕΝΗΜΕΡΩΣΗ ΝΕΟΕΙΣΕΡΧΟΜΕΝΩΝ ΦΟΙΤΗΤΩΝ** |

Παρακαλούνται οι νεοεισερχόμενοι φοιτητές του Τμήματός μας, αφού πραγματοποιήσουν την εγγραφή τους, να μεταβούν στην ιστοσελίδα της ΕΛΣΤΑΤ [www.statistics.gr](http://www.statistics.gr) στο κάτω μέρος της σελίδας και να συμπληρώσουν το Ατομικό Στατιστικό Δελτίο Φοιτητή, πατώντας στο σύνδεσμο «Συμπλήρωση Ατομικού Στατιστικού Δελτίου Φοιτητή/Σπουδαστή».

**ΔΙΑΜΟΝΗ ΣΤΙΣ ΦΟΙΤΗΤΙΚΕΣ ΚΑΤΟΙΚΙΕΣ**

Πληροφορίες για τα δικαιολογητικά τα οποία απαιτούνται για την προαιρετική παραμονή σε δωμάτιο των Φοιτητικών Κατοικιών του Πανεπιστημίου Ιωαννίνων θα δίνονται στα Γραφεία της Εφορείας Φοιτητικών Κατοικιών (Πληροφορίες για τις φοιτητικές κατοικίες στο τηλέφωνο 26510-05466, 05467).